Samsaya

Samsaya Sampda Sharma (født 1979) er en indisk-norsk sanger og skuespiller.

 Oppvekst 
Samsaya ble født i Hamirpur, Nord-India. Elleve måneder gammel flyttet hun med familien til Oslo, hvor hun vokste opp på Ellingsrud. Hun gikk på Ellingsrudåsen barneskole, Ellingsrud ungdomsskole og deretter på Hellerud videregående skole. I flere år spilte hun også fotball for Ellingsrud Idrettslag (EIL). 

Hun ble tidlig påvirket av hiphop og hørte på blant annet Public Enemy. Som 19-åring medvirket Samsaya i Ungdommens Kulturmønstring med sitt daværende band. Bandet deltok også på NM i rock, hvor de havnet på andreplass, selv om de egentlig spilte R'n'B-pop.

 Karriere 
 Artist 
I 2004 ble albumet Shedding Skin utgitt. Under Alarmprisen 2005 ble hun nominert i klassen årets nykommer. Samsayas første single, «Change», kom ut i august 2008. Neste plate ble utgitt høsten samme år. Hennes egen label er Lotus Records.

Låten hennes «Dodge it» er blitt brukt i den Oscar-nominerte og Golden Globe-vinnende filmen The Wrestler.

 Skuespiller 
Samsaya har medvirket som skuespiller i grøsseren Villmark og i Varg Veum-filmen Begravde hunder. Hun hadde også en rolle i NRK Supers julekalenderserie Jul i Svingen.

 Programleder og deltager i realityprogrammer 
Samsaya har vært med i flere ulike programmer i norsk TV og radio. I 2008 var hun VJ på musikk-kanalen The Voice TV, der hun ledet det populære programmet Topp 10. 

I 2009 var hun med i TV-programmene Det store korslaget, 4-stjerners middag halv åtte på TVNorge og Zebra Grand Prix på TV2.

Samsaya har også vært programleder i den norske utgaven av musikk-konkurransen The Voice. I 2010 var hun med på 4-stjerners reise.

 Eget plateselskap 
I 2010 etablerte Samsaya plateselskapet 3 Millimeter i Oslo.

 Samfunnsengasjement 
Per desember 2021 er Samsaya Sampda Sharma 2. nestleder i NOPAs styre.

Hun var en av feministene bak et opprop for inkluderende feminisme i 2020.

 Privatliv 
Hun giftet seg sommeren 2013 med den svenske musikeren Andreas Grega.

 Diskografi 
År  Tittel  Noter 2014  Stereotype  Singel 2012  Breaking Bad  Singel 2009  ADHD  Singel 2009  Money  Singel 2008  Change  Singel 2008  Dodge it (Nelson/Samsaya)  Soundtrack fra The Wrestler 2007  Special Blend (Prayon)  Utgitt av Levi's Norway 2004  Shedding Skin  Album 2003  Feel What I Feel – Oslo Fluid feat. Samsaya  Singel

 Utvalgt filmografi 
 År  Tittel  Type  Karakter  2008  Varg Veum – Begravde hunder Film (norsk)  Alex 2006  Jul i Svingen Barne-TV, julekalenderserie (norsk)  Dyrlege 2005  Hawaii, Oslo ||Film (norsk) ||
|-
| 2003 || Villmark Film (norsk, thriller)  Sara 2002  ''Folk flest bor i KinaFilm (norsk)  Gunn – Segment 'RV'

 Referanser 

 Eksterne lenker 




 www.filmfront.no om Samsaya
 Samsayas nettsted 
 Samsaya på Youtube Channel

Kategori:Norske sangere
Kategori:Norske skuespillere
Kategori:Norske TV-programledere
Kategori:Personer fra Hamirpur District i Himachal Pradesh
Kategori:Personer fra Oslo
Kategori:Migranter til Norge